section_heading: Obilježja
paragraph_text: Kepler-442b je Superzemlja, planet veći od Zemlje, a manji od Neptuna. Ima polumjer jednak 1,34 Zemljina polumjera, kao i masu jednaku 2,3 Zemljine mase, iako masa može biti i puno veća i manja. Gravitacija bi mogla biti 30% jača negoli na Zemlji. Orbitira na udaljenosti od 0,4 AJ, s orbitalnim periodom od 112 dana, u centru nastanjive zone zvijezde, te prima količinu svjetlosti jednaku onoj 70% svjetlosti Zemlje. Budući da se planet nalazi taman izvan zone u kojoj je planet plimno zaključan, dan bi mogao trajati tjednima ili mjesecima.